Rivnen alue

**Rivnen alue** () on hallinnollinen alue Ukrainan luoteisosassa. Alueen hallinnollinen keskus on Rivnen kaupunki.

Alueen naapurina on pohjoisessa Valko-Venäjän Brestin ja Homelin alueet. Ukrainan maakunnista Rivnen aluetta ympäröivät Volynian, Lvivin, Ternopilin, Hmelnytskyin ja Žytomyrin alueet.

## Historiaa
*Galitsian ja Volynian ruhtinaskunta ja Volynia
*Volynian kuvernementti 
*Ukrainan valtakunnankomissariaatti

## Väestö
Vuoden 2021 alussa alueen väkiluvuksi arvioitiin 1&nbsp;148&nbsp;456. Alue on maaseutuvaltainen: kaupunkilaisia oli 545&nbsp;767 ja maaseutuväestöä 602&nbsp;689 eli kaupungistumisaste oli 47,5 prosenttia.

Alueella sijaitsee 11 kaupunkia, joiden asukasluvut olivat (2021): Rivne (245&nbsp;289 as.), Varaš (42&nbsp;126 as.), Dubno (37&nbsp;257 as.), Kostopil (31&nbsp;060 as.), Sarny (28&nbsp;865 as.), Zdolbuniv (24&nbsp;642  as.), Ostroh (15&nbsp;195 as.), Berezne (13&nbsp;280 as.), Radyvyliv (10&nbsp;472 as.), Dubrovytsja (9&nbsp;359 as.) ja Korets (6&nbsp;982 as.).

## Liikenneyhteydet ja vesistöt

Alueen läpi kulkee tärkeä pohjois-eteläsuuntainen liikenneyhteys Ukrainasta Valko-Venäjäälle, ja Ukrainan pohjoisosien poikittaiset liikenneväylät (rauta- ja valtatiet) Kiovasta kohti Puolaa. Alueen keskeisimmät kaupungit sijaitsevat Ukrainan rautateiden päärataverkon varrella. Rivnessä on yksi Ukrainan kansainvälisistä lentokentistä.

Rivnen alue on länsi-itäsuunnassa 130 kilometriä leveä ja pohjois-eteläsuunnassa 210 kilometriä pitkä. Alueella on 171 yli kymmenen kilometriä pitkää jokea, yli 500 järveä ja 31 tekojärveä. Suurimmat joet ovat Dneprin sivuhaara Pripet () ja sen haarauma Styr (Стир). Pisin joki on Horyn (Горинь).

## Alue- ja paikallishallinto
Ukrainassa aluehallinnon toista tasoa edustavat piirit (*raion*). 

### Hallinnollinen jako vuodesta 2020

Ukrainan korkein neuvosto päätti heinäkuussa 2020 supistaa Rivnen alueen piirien lukumäärän neljään. Paikallistasolla asutus keskittyy 11 kaupunkiin, 16 kaupunkimaiseen taajamaan ja 999 kylään.

Rivnen alueen piirien perustiedot löytyvät oheisesta taulukosta. Kaikki neljä piiriä olivat olemassa myös ennen heinäkuuta 2020, mutta tuolloin niiden pinta-alat ja väkiluvut olivat huomattavasti pienempiä kuin uudessa piirijaossa.

### Hallinnollinen jako ennen vuotta 2020

Vuoden 2012 alussa Rivnen alueella oli 16 piiriä, 11 kaupunkia, 16 kaupunkityyppistä taajamaa ja 1&nbsp;000 kylää. Neljä kaupunkia oli hallinnollisesti suoraan alueen alaisia kuntatason subjekteja piirien tapaan (ohessa vahvennettuna). Vuoden 2001 väestönlaskennassa alueen seitsemän suurinta kaupunkia olivat:
* **[[Rivne]]**, 248&nbsp;813 asukasta, alueen pääkaupunki
* **[[Dubno]]** (), 39&nbsp;146 as.
* **[[Varaš]]** () 38&nbsp;830 as., ydinvoimalapaikkakunta
* Kostopil (), 30&nbsp;467 as.
* Sarny (), 28&nbsp;144 as.
* Zdolbuniv () 
* **[[Ostroh]]** (), historiallinen paikkakunta

### Piirit

*Bereznen piiri
*Demydivkan piiri
*Dubnon piiri
*Dubrovitsjan piiri
*Hoštšan piiri
*Koretsin piiri

*Kostopilin piiri
*Mlynivin piiri
*Ostrohin piiri
*Radyvylivin piiri
*Rivnen piiri

*Rokytnen piiri
*Sarnyn piiri
*Volodymyretsin piiri
*Zaritšnen piiri
*Zdolbunivin piiri

## Lähteet

## Aiheesta muualla

* Rivne region overview (May 2020)  (ukraineinvest.gov.ua)